**Приложение № 3**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**КРИТЕРИИ, ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**в открита процедура по ЗОП за възлагане на обществена поръчка с предмет:**

**„Провеждане на специализирани (тематични) обучения на служители на ИА ГИТ (служители с инспекторски правомощия, юрисконсулти, икономисти) в присъствена форма на територията на Република България“**

I. Същност.

 1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА ” съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

 2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

 3. На комплексна оценка за оценяване на икономически най-изгодната оферта съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата и които отговарят на предварително обявените условия за допустимост.

 4. Участниците, чиито технически и ценови предложения не отговарят на изискванията на Възложителя, ще бъдат отстранени от по-нататъшно участие поради несъответствие с условията, поставени от възложителя.

 5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща оценка. Оценките по отделните показатели се представят в числово изражение с точност до втория знак след десетичната запетая.

 6. Показателите и относителна тежест в комплексната оценка са описани в настоящата документация.

 7. Цените се предлагат в български лева, без включен ДДС, до втория знак след десетичната запетая.

 8. В случай че комплексните оценки на две или повече оферти са равни се прилагат разпоредбите на чл. 58 от ППЗОП.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, чрез следните показатели:

*Таблица №1*

|  |  |  |  |
| --- | --- | --- | --- |
| № | Показател | Максимален брой точки | Относителна тежест |
| 1. | Техническа оценка на предложението (П1) | 100 | 50% |
| 2. | Финансова оценка на предложението (П2) | 100 | 50% |

Формирането на оценките по отделните показатели и определянето на комплексната оценка на предложенията на участниците в процедурата се извършва, както следва:

**1. ТЕХНИЧЕСКА ОЦЕНКА НА ПРЕДЛОЖЕНИЕТО (П1)**

Техническата оценка на предложението (П1) на всеки един участник се формира въз основа на точковата оценка на всяко едно техническо предложение съгласно по-долу изброените подпоказатели:

*Таблица №1*

| **Подпоказател** | **Брой точки**/от – до/ |
| --- | --- |
| **П.1.1 – Категория Хотели**1. При оценката по този подпоказател всеки участник ще получи по 8 точки за всеки от 5-звездните хотели, които е предложил, 6 точки за 4-звездните и 4 точки за 3-звездните, във всеки един от петте града, в които ще се провеждат обученията
 | 20 – 40 |
| **П.1.2 – Разбиране на потребностите от обучения на отделните целеви групи – служители на ИА ГИТ (действащи инспектори (теми №№ 1, 2,3 , 4, 5, 6, 8, 9, 10, 11) новоназначени инспектори (теми №№ 7, 11), юрисконсулти (теми №№ 9, 10, 11).**24 точки получава участник, който в анализа е отчел особеностите на всяка целева група. Очакваните нови знания и умения, които следва да придобият обучаваните, отчитат спецификата на дейността на ИА ГИТ и са съобразени със състава на отделните целеви групи, като е отчетено вероятното входно ниво на обучаваните и са посочени средствата, чрез които ще бъде определено това входно ниво.18 точки получава участник, който в анализа е отчел особеностите на всяка целева група. Очакваните нови знания и умения, които следва да придобият обучаваните, не отчитат в достатъчна степен спецификата на дейността на ИА ГИТ, но са съобразени със състава на отделните целеви групи, като е отчетено вероятното входно ниво на обучаваните и са посочени средствата, чрез които ще бъде определено това входно ниво.12 точки получава участник, който в анализа не е отчел особеностите на всяка целева група. Очакваните нови знания и умения, които следва да придобият обучаваните, отчитат спецификата на дейността на ИА ГИТ и са съобразени със състава на отделните целеви групи, като е отчетено вероятното входно ниво на обучаваните и са посочени средствата, чрез които ще бъде определено това входно ниво.6 точки получава участник, който в анализа не е отчел в достатъчна степен особеностите на всяка целева група. Очакваните нови знания и умения, които следва да придобият обучаваните, не отчитат спецификата на дейността на ИА ГИТ и не са съобразени със състава на отделните целеви групи, като не е отчетено вероятното входно ниво на обучаваните и не са посочени средствата, чрез които ще бъде определено това входно ниво. | 6 – 24 |
| **П.1.3 Дидактически анализ и прилагани дидактически принципи.**36 точки получава участник, който в анализа е съобразил предвидените дидактически принципи с особеностите на всяка целева група, като е отчетен факта, че се провежда обучение на възрастни с известен професионален и жизнен опит. Предложените от участника дидактически методи изцяло съответстват на предвидените дидактически принципи, като е посочена връзката между тях. Принципите и методите са разнообразни и съобразени с целевата група и очакваните знания и умения, които следва да придобият обучаваните. Описани са подробно учебните материали, които ще използва при прилагане на отделните методи и са аргументирани случаите, при които определен метод не изисква предварително разработени учебни материали.27 точки получава участник, който в анализа е съобразил предвидените дидактически принципи с особеностите на всяка целева група, като е отчетен факта, че се провежда обучение на възрастни с известен професионален и жизнен опит. Предложените от участника дидактически методи не кореспондират изцяло с предвидените дидактически принципи, но е посочена връзката между тях. Принципите и методите са разнообразни и съобразени с целевата група и очакваните знания и умения, които следва да придобият обучаваните. Описани са подробно учебните материали, които ще използва при прилагане на отделните методи и са аргументирани случаите, при които определен метод не изисква предварително разработени учебни материали.18 точки получава участник, който в анализа е съобразил предвидените дидактически принципи с особеностите на всяка целева група, като е отчетен факта, че се провежда обучение на възрастни с известен професионален и жизнен опит. Предложените от участника дидактически методи не кореспондират изцяло с предвидените дидактически принципи, но е посочена връзката между тях. Принципите и методите не са разнообразни, но са съобразени с целевата група и очакваните знания и умения, които следва да придобият обучаваните. Не са описани подробно учебните материали, които ще използва при прилагане на отделните методи, но са аргументирани случаите, при които определен метод не изисква предварително разработени учебни материали.9 точки получава участник, който в анализа е съобразил предвидените дидактически принципи с особеностите на всяка целева група, като е отчетен факта, че се провежда обучение на възрастни с известен професионален и жизнен опит. Предложените от участника дидактически методи не кореспондират изцяло с предвидените дидактически принципи, не е посочена връзката между тях. Принципите и методите не са разнообразни, като не е прилаган принципа за активност на обучаваните и не са съобразени с целевата група и очакваните знания и умения, които следва да придобият обучаваните. Не са описани подробно учебните материали, които ще използва при прилагане на отделните методи, като няма аргументация, в случаите, при които определен метод не изисква предварително разработени учебни материали. | 9-36 |

По Подпоказател **П.1.1 – Категория Хотели** – всеки участник следва да предложи в своето техническо предложение **3, 4 или 5-звездни** хотели, които ще осигури за провеждане на обученията, предмет на настоящата обществена поръчка. Категорията на хотелите в петте града може да бъде различна, като това ще бъде отразено при точковото оценяване по този показател. Най-много точки получават предложените 5\* хотели, а най-малко предложените 3\* хотели. Категория 3\* е минималната категория на хотел, която участниците могат да предлагат. Броя на получените точки за всеки град се сумира и това дава общата точкова оценка по подпоказател **П.1.1.** За всеки от 5-звездните хотели, които участник предложи ще получи 8 точки, за 4-звездните - 6 точки, а за 3-звездните – 4 точки.

 По Подпоказател **П.1.2 – Разбиране на потребностите от обучения на отделните целеви групи– служители на ИА ГИТ** – в своето техническо предложение, всеки участник трябва да представи анализ на отделните целеви групи в контекста на дейността на ИА ГИТ, като в този анализ посочи очакваните нови знания и умения, които обучаваните ще придобият в края на обучението. Анализът следва да отчита факта, че всички участници в обучението са с висше образование с различни специалности, с изключение на групата юрисконсулти, в която всички са с юридическо образование.

 По Подпоказател П.1.3. - **Дидактически анализ и прилагани дидактически принципи.** Въз основа на анализа на основните целеви групи, участника следва да посочи и аргументира в своето техническо предложение, основните принципи на дидактиката, които ще използва, предвидените дидактическите методи и учебните материали, които ще разработи и използва при прилагане на тези методи.

Така определените точки по подпоказателите на техническата оценка на предложението (П1.1, П1.2, и П1.3) се сумират по следния начин:

**П1n= П1.1n + П1.2n + П.1.3n**

където:

П1.1n, П1.2n, П.1.3n са съответните точки на участник N, (П1.2n, П.1.3n са получени като средноаритметично от отделните членове на оценителната комисия по съответния показател). П1n е общият брой точки (точковата оценка), с които комисията е оценила техническото предложение на участника N;

П1N се явява общата точкова оценка, която получава техническото предложение на съответния участник (N);

Максималната стойност на П1N е **100 точки**.

2. ФИНАНСОВА ОЦЕНКА НА ПРЕДЛОЖЕНИЕТО (П2)

Финансовото предложение на всеки отделен участник в процедурата се оценява съгласно следната формула:

 ЦОmin

П2 N = –––––––––––––– х 100,

 ЦОN

където:

ЦОmin е най-ниската предложена от участник в процедурата цена (в лева, без ДДС);

ЦОN е предложената от участника N цена (в лева, без ДДС).

Максималната стойност на П2 е 100 точки.

3. КОМПЛЕКСНА ОЦЕНКА (КО)

Комплексната оценка се изчислява за всеки отделен участник по следния начин:

КО = П1 х 0.5 + П2 х 0.5

Максималната стойност на КО е 100 точки.

*Забележка:* Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.